**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS VIETINĖS REIKŠMĖS KELIŲ SĄRAŠO PATVIRTINIMO**

2019 m. sausio 28 d. Nr. 34-1596

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos kelių įstatymo 6 straipsnio 4 dalimi ir Lazdijų rajono savivaldybės tarybos 2005 m. gruodžio 22 d. sprendimo Nr. [5TS-1051](http://www.infolex.lt/lazdijai/Default.aspx?Id=3&DocId=3342) „Dėl rajono savivaldybės tarybos 1996 m. lapkričio 22 d. sprendimo Nr. 300 pripažinimo netekusiu galios“ 2 punktu, Lazdijų rajono savivaldybės taryba

n u s p r e n d ž i a:

1. Patvirtinti Lazdijų rajono savivaldybės vietinės reikšmės kelių sąrašą pagal priedą.

2. Pripažinti netekusiu galios Lazdijų rajono savivaldybės tarybos 2018 m. gruodžio 14 d. sprendimą Nr. [5TS-1513](http://www.infolex.lt/lazdijai/Default.aspx?Id=3&DocId=50196) „Dėl Lazdijų rajono savivaldybės vietinės reikšmės kelių sąrašo patvirtinimo“.

Savivaldybės meras

Parengė

Virginijus Blažauskas

2019-01-25

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS VIETINĖS REIKŠMĖS KELIŲ SĄRAŠO PATVIRTINIMO“ PROJEKTO**

**AIŠKINAMASIS RAŠTAS**

2019-01-25

Lazdijų rajono savivaldybės tarybos sprendimo „Dėl Lazdijų rajono savivaldybės vietinės reikšmės kelių sąrašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos kelių įstatymo 6 straipsnio 4 dalimi ir Lazdijų rajono savivaldybės tarybos 2005 m. gruodžio 22 d. sprendimo Nr. [5TS-1051](http://www.infolex.lt/lazdijai/Default.aspx?Id=3&DocId=3342) „Dėl rajono savivaldybės tarybos 1996 m. lapkričio 22 d. sprendimo Nr. 300 pripažinimo netekusiu galios“ 2 punktu.

Šio projekto tikslas – atsižvelgiant į Lietuvos automobilių kelių direkcijos prie Susisiekimo ministerijos 2018 m. gruodžio 18 d. raštu Nr. (9.3 E) 2E9-5415 „Dėl vietinės reikšmės kelių sąrašo tinkamumo“ pateiktas pastabas, pakoreguoti ir patvirtinti Lazdijų rajono savivaldybės vietinės reikšmės kelių sąrašą.

Kadangi vienas iš Kelių priežiūros ir plėtros programos lėšų paskirstymo savivaldybėms kriterijų yra savivaldybių tarybų patvirtintame kelių sąraše nurodytas kelių ilgis, nurodant kelio numerį ir kelio pavadinimą, tarybos patvirtintas vietinės reikšmės kelių sąrašas privalo atitikti Kelių įstatymo nuostatas ir keliams turi būti suteikti numeriai, pavadinimai, turi būti nurodytas kelių ilgis ir bendras visų savivaldybės kelių sąraše esančių kelių ilgis.

Bendras vietinės reikšmės kelių, įtraukus šį kelią, ilgis sudarytų 1021,113 km.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Vietinio ūkio skyriaus vyresn. specialistas Virginijus Blažauskas.

Vietinio ūkio skyriaus vyresn. specialistas Virginijus Blažauskas